जालंधर-(जीवेश शेर गिल,रवि गिल)-अगर आपका मकान या प्लाट लाल लकीर के अंदर आता है और आप उसकी रजिस्ट्री करवाना चाहते हैं, तो इस बात को सुनिश्चित कर लें कि सरकार की हिदायतों के अनुसार 5 लाख या उससे अधिक राशि की रजिस्ट्री करवाते समय संंबंधित पैन कार्ड नंबर लिखना अनिवार्य है। सब-रजिस्ट्रार 1 और 2 मनिंद्र सिद्धू ने बताया कि सरकार की तरफ से तिमाही रिपोर्ट तैयार करने के लिए भेजे गए प्रोफार्मे में पैन कार्ड नंबर के कॉलम हैं, जिसमें पैन कार्ड नंबर भरा जाना है। मगर कई वसीकों (रजिस्ट्रियों) में पैन कार्ड नंबर नहीं लिखे जाते जिसकी वजह से तिमाही रिपोर्ट तैयार करने में काफी दिक्कत पेश आती है इसलिए समूह वसीका नवीसों और एडवोकेट्स को हिदायत जारी की जा रही है कि वह 5 लाख या उससे अधिक राशि के वसीके पर पैन कार्ड नंबर पहले पन्ने पर लिखे जाएं और वसीके के साथ पैन कार्ड की फोटोकॉपी लगाई जाए ताकि तिमाही और सालाना रिपोर्ट तैयार करते समय कोई दिक्कत पेश न आए।